Document ID: 31992R1049

ΚΑΝΟΝΙΣΜΟΣ (ΕΟΚ) αριθ. 1049/92 ΤΗΣ ΕΠΙΤΡΟΠΗΣ της 28ης Απριλίου 1992 για τροποποίηση του κανονισμού (ΕΟΚ) αριθ. 611/77 σχετικά με τον καθορισμό της ειδικής εισφοράς για τα ζωντανά βοοειδή και τα βόεια κρέατα πλην των κατεψυγμένων κρεάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 10 παράγραφος 5,
Εκτιμώντας:
ότι ο κανονισμός (ΕΟΚ) αριθ. 611/77 της Επιτροπής της 18ης Μαρτίου 1977 σχετικά με τον καθορισμό της ειδικής εισφοράς για τα ζωντανά βοοειδή και τα βόεια κρέατα πλην των κατεψυγμένων κρεάτων (3), όπως τροποποιήθηκε από τον κανονισμό (ΕΟΚ) αριθ. 925/77 (4), θέσπισε τις λεπτομέρειες του υπολογισμού της εισφοράς αυτής που εφαρμόζεται στην Αυστρία, τη Σουηδία και την Ελβετία- ότι με τη συμφωνία με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με την προσαρμογή του καθεστώτος κατά την εισαγωγή στην Κοινότητα που εφαρμόζεται σε ορισμένα προϊόντα του τομέα του βοείου κρέατος καταγωγής Αυστρίας και εγκρίθηκε με την απόφαση 92/232/ΕΟΚ του Συμβουλίου (5), έχουν θεσπιστεί νέες διατάξεις για τις εισαγωγές με προτιμησιακό καθεστώς στα πλαίσια ξεχωριστής δασμολογικής ποσόστωσης- ότι πρέπει, συνεπώς, να αφαιρεθεί η Αυστρία από το πεδίο εφαρμογής του εν λόγω κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 611/77 τροποποιείται ως εξής:
1. στο άρθρο 1, ο όρος "της Αυστρίας" διαγράφεται-
2. στο άρθρο 3 και στο άρθρο 5, ο όρος "λογιστική μονάδα" αντικαθίσταται από τον όρο "Ecu".
Άρθρο 2
1. Το παράρτημα Ι του κανονισμού (ΕΟΚ) αριθ. 611/77 αντικαθίσταται από το παράρτημα Ι του παρόντος κανονισμού.
2. Το παράρτημα ΙΙ του κανονισμού (ΕΟΚ) αριθ. 611/777 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά στον υπολογισμό των εισφορών που ισχύουν από την 1η Μαΐου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1992.

Labels: 18
15
17
6